pythainlp/thai-wiki-dataset-v4 huggingface dataset:
เมโยคลินิก

เมโยคลินิก  เป็นศูนย์การแพทย์เพื่อประโยชน์ทางวิชาการไม่แสวงผลกำไรในสหรัฐ เมโยคลินิกมีเป้าหมายเพื่อผสานบริการสุขภาพ, การศึกษา และ การวิจัย เมโยคลินิกมีแพทย์และนักวิทยาศาสตร์ 7,300 คน และเจ้าหน้าที่บริหารกับสนับสนุนบริการทางการแพทย์อื่น ๆ อีก 66,000 คน ในสามวิทยาเขต คือ รอเชสเทอร์ รัฐมินนิโซทา, แจ็กสันวิลล์ รัฐฟลอริดา และ ฟีนิกซ์/สก็อตส์เดลล์ รัฐแอริโซนา บริการทางการแพทย์ของเมโยคลินิกเป็นบริการการรักษากรณีผู้ป่วยยากผ่านระบบการบริการสุขภาพในระดับตติยภูมิ และเป็นจุดหมายบริการทางการแพทย์ เมโยคลินิกเป็นที่ตั้งของวิทยาลัยแพทยศาสตร์แอลิกซ์ เมโยคลินิก ซึ่งได้รับการจัดอันดับอยู่ที่ 15 และเมโยคลินิกยังมีโครงการฝึกสอนแพทย์ประจำบ้านจำนวนมากที่ได้รับการยอมรับมากที่สุดของสหรัฐ เมโยคลินิกใช้งบประมาณประจำปีมากกว่า $660 ล้านไปกับการวิจัย และมีนักวิจัยเต็มเวลาอยู่ 3,000 คนในสังกัด
วิลเลียม วอรอล เมโย ตั้งรกรากครอบครัวของเขาในรอเชสเทอร์ในปี 1864 และเปิดคลินิกบริการทางการแพทย์ของตนเองขึ้น ต่อมาลูกของเขา วิลเลียม และ ชาลส์ เมโย ร่วมกับ เพื่อนร่วมวิชาชีพ สตินช์ฟีลด์, เกรแฮม, พลัมเมอร์, มิลเลต, จูด และ บอลฟัวร์ ร่วมกันพัฒนาต่อยอดมาจนเป็นเมโยคลินิก ปัจจุบันมีโรงพยาบาลที่รอเชสเทอร์ และวิทยาเขตหลัก ๆ ในรัฐแอริโซนา และรัฐฟลอริดา ในปี 2020 เมโยคลินิกเข้าซื้อหน่วยบริการสุขภาพในลอนดอน สหรัฐ
เมโยคลินิกได้รับการจัดอันดับเป็นที่หนึ่งในสหรัฐเป็นเวลาเจ็ดปีติดต่อกันในฐานะโรงพยาบาลที่ดีที่สุดของ "ยูเอสนิวส์แอนด์เวลด์รีพอร์ต" และอยู่ในอันดับต้น ๆ หรือเป็นที่หนึ่งมามากกว่า 35 ปี รวมถึงเป็นหนึ่งใน "100 บริษัทที่น่าทำงานด้วยมากที่สุด" โดย " ฟอร์ชูน" ติดต่อกันสิบสี่ปี
แกงเหงาหงอด

แกงเหงาหงอด เป็นแกงไทยชนิดหนึ่ง ให้รสเปรี้ยวคล้ายแกงส้มของภาคกลางหากแต่มีน้ำแกงใสกว่า ถือเป็นแกงโบราณที่มาตั้งแต่ยุคอาณาจักรอยุธยา และเชื่อว่าเป็นอาหารที่ดัดแปลงมาจากบูยาแบ็ส  ซึ่งได้รับผ่านนักเดินเรือชาวโปรตุเกสอีกทอดหนึ่ง แกงเหงาหงอดนี้มีรสชาติอย่างแกงส้มผสมแกงป่า เพราะโดดเด่นด้านความเผ็ดร้อน
ประวัติ.
สันนิษฐานกันว่าแกงเหงาหงอด คืออาหารที่ชาวโปรตุเกสปรุงเป็นบูยาแบ็ส โดยใช้วัตถุดิบที่มีอยู่ในท้องถิ่น เช่น เปลี่ยนปลาค็อดมาใช้ปลาสังกะวาด เพิ่มเติมด้วยสมุนไพร ได้แก่ กระเทียม หอมแดง กระชาย พริกชี้ฟ้า กะปิ และใช้ความเปรี้ยวจากส้มมะขาม (หรือมะขามเปียก) แต่สิ่งที่ยังคงเดิมตามรูปแบบของบูยาแบ็ส คือการโรยหน้าด้วยใบโหระพา ในเวลาต่อมาแกงเหงาหงอดได้กลายเป็นหนึ่งในเครื่องเสวยของเจ้านายในราชสำนักอยุธยา เพราะแกงนี้มีสรรพคุณทำให้คลายหนาว รักษาระบบเลือดลมได้เป็นอย่างดี อาหารชนิดนี้ได้ตกทอดมาจนถึงยุครัตนโกสินทร์ ท่านผู้หญิงเปลี่ยน ภาสกรวงศ์ ได้บันทึกถึงแกงเหงาหงอดนี้ไว้ว่า "...แกงเหงาหงอด จึงกลายเป็นซุปฝาหรั่งในสำรับเครื่องคาวชาวกรุงศรีฯ ที่มีการผสมผสานด้านวัฒนธรรมการกินในรูปแบบใหม่ โดยชาวกรุงศรีอยุธยารู้จักดัดแปลงให้เหมาะสมกับวัฒนธรรมการกินอยู่และวัตถุดิบในพื้นถิ่นจนกลายเป็นเอกลักษณ์เฉพาะตัว และยังสืบทอดเป็นภูมิปัญญาในกลุ่มชาวไทยเชื้อสายโปรตุเกสมาจนกระทั่งทุกวันนี้..." อย่างไรก็ตาม กฤช เหลือลมัย คอลัมนิสต์ แสดงความเห็นว่า แกงนี้ดูไม่เหมือนอาหารโปรตุเกสเท่าใด
ชื่อ "แกงเหงาหงอด" นี้ ยังคงเป็นปริศนาถึงที่มาและความหมาย ผู้ช่วยศาสตราจารย์ สกุลตรา ค้ำชู สันนิษฐานว่าอาจเป็นชื่อที่คล้องจองกับอาหารโปรตุเกสก็เป็นได้ ส่วนกฤช เหลือลมัย สันนิษฐานว่าอาจมาจากคำ "กระเง้ากระงอด" เพราะแม่ครัวต้องกรองน้ำแกงให้ใสอยู่คนเดียว "...นี่อาจจะคือ ‘แกงกระเง้ากระงอด’ (?) ที่แสดงอาการแง่งอน การหลบลี้ เฝ้านั่งก้มหน้ากรองน้ำแกงซ้ำแล้วซ้ำเล่าอยู่คนเดียวจนใสกิ๊ก แล้วครั้นงอนแต่ลำพังคนเดียวหนักเข้า คนทำเหตุเองก็พลอยลืมโทษแห่งตน จดจำเคลื่อนคลาดเป็นแกงเหงาหงอดไป ก็อาจเป็นได้..."
ส่วนผสม.
พริกแกงที่ใช้ทำแกงเหงาหงอดมีลักษณะใกล้เคียงกับพริกแกงสำหรับทำแกงส้ม ประกอบไปด้วย พริกชี้ฟ้าเหลืองสด พริกชี้ฟ้าแดงแห้ง กระเทียม หอมแดง กระชาย กะปิ (บางสูตรใส่ข่าลงไปด้วย) จากนั้นนำพริกแกงไปละลายน้ำแล้วกรองด้วยผ้าขาวบางให้เหลือแต่น้ำสีใส นำน้ำที่ได้จากการกรองนี้ไปต้มจนเดือดจึงใส่ปลาลงไป ดั้งเดิมจะใช้ปลาสังกะวาดเป็นหลัก แต่ในปัจจุบันนิยมใช้ปลาสวาย ปลาเนื้ออ่อน หรือปลาน้ำดอกไม้แทน ปรุงรสด้วยเกลือ น้ำส้มมะขาม อาจใช้น้ำมะนาวหรือน้ำมะกรูดให้รสเปรี้ยว และด้วยความที่เป็นแกงโบราณ จึงใช้ความหวานที่ได้จากพืช ได้แก่ ฟักแฟง และแตงโมอ่อนแบบไม่ปอกเปลือก (เพื่อรักษาคุณค่าทางโภชนาการ) ไม่ใช้น้ำตาลตัดรสหวาน แล้วโรยหน้าด้วยใบโหระพา
นิลบา อี โอส เดซาสโทรนาอูตาส

นิลบา อี โอส เดซาสโทรนาอูตาส  เป็นการ์ตูนทีวีแอนิเมชันของประเทศบราซิล สร้างโดย อาเล แมคฮาโด ออกอากาศทางช่องทีวี รา ทิม บูม เมื่อวันที่ 4 ธันวาคม พ.ศ. 2010 ถึงปี พ.ศ. 2012
ยู มิยาซากิ

ยู มิยาซากิ (; โรมาจิ: "Miyazaki Yū", เกิด 7 ตุลาคม) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดสหกรณ์ผู้บริโภคนักแสดงโตเกียว ภรรยาคืออัตสึมิ ทาเนซากิ เป็นนักพากย์เช่นกัน แต่งงานกันเมื่อปี 2023
การพิสูจน์ความบริสุทธิ์ด้วยน้ำแห่งความขมขื่น

ในคัมภีร์ฮีบรู การพิสูจน์ความบริสุทธิ์ด้วยน้ำแห่งความขมขื่น (เป็นการพิสูจน์ความบริสุทธิ์ในศาสนายูดาห์ที่ดำเนินการโดยปุโรหิตในพลับพลากระทำต่อภรรยาที่สามีสงสัยว่านอกใจแต่ฝ่ายสามีไม่มีพยานยืนยัน การพิสูจน์ความบริสุทธิ์นี้มีการบรรยายในหนังสือกันดารวิถี (กันดารวิถี 5:11 -31)
ศัพท์.
น้ำแห่งความขมขื่นในภาษาฮีบรูเรียกว่า "מֵי הַמָּרִים" "mei ha-marim" ในศาสนายูดาห์รับบี หญิงที่เข้ารับการทำพิธีนี้เรียกว่า sotah (/ סוטה, "ผู้หลงผิด") คำว่า sotah นี้ไม่ปรากฏในคัมภีร์ฮีบรู แต่เป็นคำภาษาฮีบรูมิซนะห์ที่อิงจากวรรคที่ว่า "ถ้าภรรยาของชายคนไหนหลงผิด" (กริยา: שטה "satah") ใน กันดารวิถี 5:12 
คัมภีร์ฮีบรู.
ความเกี่ยวกับการพิสูจน์ความบริสุทธิ์ด้วยน้ำแห่งความขมขื่นอยู่ในหนังสือกันดารวิถี:
<templatestyles src="แม่แบบ:คำพูด/style.css" />จากนั้นปุโรหิตจะให้นางสาบานและพูดกับนางว่า 'ถ้าไม่มีชายใดมานอนกับเจ้า หรือถ้าเจ้าไม่ได้หลงผิดไปมีมลทิน เมื่อเจ้ายังอยู่กินกับสามี ก็ให้เจ้าพ้นจากน้ำแห่งความขมขื่นที่ทำให้เกิดการสาปแช่งนี้ แต่ถ้าเจ้าหลงผิดในขณะที่เจ้าอยู่กินกับสามีแล้วมีมลทิน โดยชายอื่นที่ไม่ใช่สามีได้นอนกับเจ้า (และให้ปุโรหิตบอกหญิงนั้นกล่าวคำสาบานของการสาปแช่ง ทั้งบอกกับหญิงนั้นว่า) ขอพระยาห์เวห์ทรงทำให้เจ้าเป็นคำแช่ง และคำสาปท่ามกลางชนชาติของเจ้า โดยการที่พระองค์ทรงทำให้มดลูกของเจ้าลีบ และท้องเจ้าป่อง และน้ำที่ทำให้เกิดการสาปแช่งนี้จะเข้าในตัวเจ้า แล้วทำให้ท้องเจ้าป่อง และมดลูกของเจ้าลีบไป' และหญิงนั้นจะต้องพูดว่า 'อาเมน อาเมน' แล้วปุโรหิตจะเขียนคำสาปนี้ลงในหนังสือม้วน แล้วลบข้อความนั้นออกในน้ำแห่งความขมขื่น จากนั้นให้หญิงนั้นดื่มน้ำแห่งความขมขื่นที่ทำให้เกิดการสาปแช่ง แล้วน้ำที่ทำให้เกิดการสาปแช่งนั้นจะเข้าไปในตัวนางและทำให้นางเจ็บปวดมาก
อิธามาร์

ในชุดคัมภีร์โทราห์ อิธามาร์  เป็นบุตรชายคนที่ 4 และคนสุดท้องของมหาปุโรหิตอาโรน ภายหลังจากการสร้างพลับพลา อิธามาร์รับผิดชอบในการบันทึกบัญชีสิ่งของที่ใช้ในพลับพลา เพื่อให้มั่นใจว่าการสร้างพลับพลาและสิ่งของในพลับพลาเป็นไปตามพระประสงค์ของพระเจ้าที่ตรัสกับโมเสสบนภูเขาซีนาย
ในคัมภีร์ไบเบิล.
ภายหลังการเสียชีวิตของนาดับและอาบีฮู พี่ชายคนโตสองคนของอิธามาร์ที่ถูกพระเจ้าลงโทษจากการถวายเครื่องบูชาด้วยไฟที่ผิดจากที่พระเจ้าบัญชาไว้ อิธามาร์จึงได้ทำหน้าที่เป็นปุโรหิตพร้อมด้วยพี่ชายอีกคนคือเอเลอาซาร์ ทั้งอิธามาร์และเอเลอาซาร์ถือเป็นบรรพบุรุษสายตรงของปุโรหิตในสมัยหลังทุกคน
เลวีนิติ 10:16 -18 บันทึกเหตุการณ์ที่โมเสสโกรธเอเลอาซาร์และอิธามาร์เรื่องที่ทั้งคู่ไม่รับประทานเครื่องบูชาลบล้างบาปภายในพลับพลาตามข้อกำหนดที่ระบุไว้ในหนังสือเลวีนิติบทก่อนหน้าเกี่ยวกับการมีสิทธิ์ของปุโรหิตในการรับส่วนแบ่งของถวายที่พวกเขาถวายแทนชาวอิสราเอล 
ระหว่างการเดินทางของชาวอิสราเอลในถิ่นทุรกันดาร อิธามาร์รับผิดชอบดูแลงานของตระกูลแห่งวงศ์วานเกอร์โชนและเมรารีในการขนย้ายอุปกรณ์และโครงสร้างในการสร้างพลับพลา ในขณะที่เอเลอาซาร์รับผิดชอบงานของตระกูลแห่งวงศ์วานโคฮาทในการขนย้ายเครื่องใช้ทางพิธีกรรม (หีบแห่งพันธสัญญา, แท่นบูชา และคันประทีป)
อิธามาร์ยังรับผิดชอบดูแลงานของชาวเลวีโดยทั่วไป
ผลิตภัณฑ์ (ธุรกิจ)

ในด้านการตลาด ผลิตภัณฑ์  คือสิ่งของหรือระบบหรือบริการที่จัดทำขึ้นเพื่อตอบสนองต่อผู้บริโภค ตามความต้องการของผู้บริโภค จะเป็นสิ่งใดก็ตามที่สามารถตอบสนองความต้องการของตลาดตามความต้องการของลูกค้า ในการขายปลีก ผลิตภัณฑ์มักจะเรียกว่า สินค้า และในอุตสาหกรรมการผลิต ผลิตภัณฑ์เหล่านี้จะซื้อในรูปแบบวัตถุดิบ และขายในลักษณะสินค้าสำเร็จรูป ส่วนการบริการก็ถือเป็นประเภทของผลิตภัณฑ์เช่นกัน
ในการจัดการโครงการ ผลิตภัณฑ์คือคำจำกัดความอย่างเป็นทางการของการส่งมอบของโครงการที่ประกอบขึ้นให้เกิดการบรรลุวัตถุประสงค์ของโครงการ
เอเลอาซาร์

เอเลอาซาร์ (ฮีบรู: <templatestyles src="Script/styles_hebrew.css" />אֶלְעָזָר‎,  "ʾElʿazar",  "ʾElʿāzār", "เอลทรงช่วย") เป็นปุโรหิตในคัมภีร์ฮีบรู เป็นมหาปุโรหิตลำดับที่ 2 ที่สืบทอดตำแหน่งจากอาโรนผู้บิดาหลังจากอาโรนเสียชีวิต เอเลอาซาร์เป็นหลานอาของโมเสส
ไฮเปอร์มาร์เก็ต

ไฮเปอร์มาร์เก็ต  ไฮเปอร์สโตร์ (hyperstore) ซูเปอร์เซนเตอร์, (supercentre) หรือ ซูเปอร์สโตร์ (superstore) เป็นร้านค้าปลีกขนาดใหญ่ ที่รวมซูเปอร์มาร์เก็ตและห้างสรรพสินค้าเข้าด้วยกัน ผลลัพธ์ที่ได้คือเป็นร้านค้าปลีกที่มีผลิตภัณฑ์หลากหลายมายมายหลายประเภท รวมถึงมีกลุ่มสินค้าของชำเต็มรูปแบบและสินค้าทั่วไป ตามทฤษฎีแล้ว ไฮเปอร์มาร์เก็ตสามารถตอบสนองลูกค้าได้ทุกความต้องการในการซื้อของในชีวิตประจำวันได้ในครั้งเดียว
ไฮเปอร์มาร์เก็ตมีลักษณะเหมือนกับร้านค้าขนาดใหญ่อื่น ๆ โดยทั่วไป คือมีโมเดลธุรกิจที่เน้นไปที่การขายในปริมาณมากและมีอัตรากำไรต่ำ โดยทั่วไปครอบคลุมพื้นที่ โดยทั่วไปจะมีสินค้ามากกว่า 200,000 ตราสินค้าที่แตกต่างกัน เนื่องจากมีพื้นที่ขนาดใหญ่ ไฮเปอร์มาร์เก็ตหลายแห่งจึงเลือกสถานที่ตั้งในเขตชานเมืองหรือนอกเมืองที่สามารถเข้าถึงได้ง่ายโดยรถยนต์
ฮิโตมิ อูเอดะ

ฮิโตมิ อูเอดะ (; โรมาจิ: "Ueda Hitomi", เกิด 29 กรกฎาคม) เป็น นักพากย์หญิงชาวญี่ปุ่น เกิดที่จังหวัดเกียวโต สังกัดอาโอนิโปรดักชัน ส่วนสูง 172 ซม.
โจนาธาน ซัคโคว์

โจนาธาน ซัคโคว์ (เกิด 4 มกราคม ค.ศ. 1999) เป็นนักกีฬากระโดดน้ำชาวสวิส เขาได้รับเหรียญทองแดงในการแข่งขันกีฬากระโดดน้ำชิงแชมป์ยุโรป 2019 ในรายการกระโดดน้ำแบบซิงโครไนซ์
หน่วยทหารเชโกสโลวัก

หน่วยทหารเชโกสโลวัก  เป็นกองกำลังอาสาสมัครที่ส่วนใหญ่ประกอบด้วยชาวเช็กและชาวสโลวัก ซึ่งต่อสู้เคียงข้าง ฝ่ายสัมพันธมิตรในระหว่างสงครามโลกครั้งที่หนึ่งและกองทัพขาวในช่วงสงครามกลางเมืองรัสเซียจนถึงเดือนพฤศจิกายน ค.ศ. 1919 โดยเป้าหมายของหน่วยทหารเชโกสโลวัก คือ การได้รับการสนับสนุนสำหรับการประกาศเอกราชของดินแดนแห่งมงกุฎโบฮีเมียจากจักรวรรดิออสเตรีย และอิสรภาพของดินแดนสโลวักจากราชอาณาจักรฮังการี ซึ่งทั้งสองเป็นส่วนหนึ่งของจักรวรรดิออสเตรีย-ฮังการี โดยได้รับความช่วยเหลือจากปัญญาชนและนักการเมืองผู้อพยพ เช่น โตมาช การิก มาซาริก และมิลัน ราจิสเลา เจฟานิค และมีกองกำลังที่แข็งแกร่งทั้งสิ้นมากกว่า 100,000 นาย
ในจักรวรรดิรัสเซีย หน่วยทหารมีส่วนร่วมในการต่อสู้ในสงครามแห่งชัยชนะอยู่หลายครั้ง อย่างเช่นยุทธการที่ซบอริวและบัคมัชในการต่อต้านฝ่ายมหาอำนาจกลาง และมีส่วนเกี่ยวข้องอย่างมากในสงครามกลางเมืองรัสเซียที่ต่อสู้กับบอลเชวิค โดยมีช่วงเวลาหนึ่งที่หน่วยทหารได้ควบคุมทางรถไฟสายทรานส์-ไซบีเรียและเมืองส่วนใหญ่ของไซบีเรีย
หลังจากช่วงสามปีของการเป็นกองทหารขนาดเล็กในกองทัพจักรวรรดิรัสเซีย หน่วยทหารเชโกสโลวักประจำรัสเซียจึงถือกำเนิดขึ้นใน ค.ศ. 1917 พร้อมด้วยกองกำลังอื่น ๆ ที่ต่อสู้ในฝรั่งเศสตั้งแต่เริ่มต้นสงครามในชื่อ "Nazdar" และมีการจัดตั้งกองทหารที่คล้ายกันในอิตาลีและเซอร์เบีย ซึ่งเดิมทีเป็นกองกําลังอาสาสมัครทั้งหมด ต่อมากองกำลังเริ่มแข็งแกร่งขึ้นจากการเช้าร่วมของเชลยศึกชาวเช็กและสโลวักหรือผู้ลี้ภัยจากกองทัพออสเตรีย-ฮังการี หน่วยทหารส่วนใหญ่เป็นชาวเช็ก โดยมีชาวสโลวักคิดเป็น 7% ของกองกําลังในรัสเซีย อีก 3% ในอิตาลี และ 16% ในฝรั่งเศส
อี แจ-อุก

อี แจ-อุก (เกิด 10 พฤษภาคม พ.ศ. 2541) เป็นนักแสดงและนายแบบชาวเกาหลีใต้ เขาเปิดตัวการแสดงในละครและได้รับความนิยมหลังจากนำแสดงในละครโรแมนติกออฟฟิศเรื่อง "" (2019) ตามมาอย่างรวดเร็วด้วยการเปิดตัวผลงานภาพยนตร์โรงในภาพยนตร์สงครามเรื่อง "The Battle of Jangsari" (2019) และการปรากฏตัวในซีรีส์โรงเรียนเรื่อง "Extraordinary You" (2019) และละครประโลมโลกเรื่อง "When The Weather Is Fine" (2020) หลังจากรับบทนำในภาพยนตร์โรแมนติกคอมเมดี้เรื่องแรกเรื่อง "Do Do Sol Sol La La Sol" (2020) ด้วยบทบาทที่โดดเด่นในละครแนวแฟนตาซีที่ได้รับความนิยมเรื่อง "เล่นแร่แปรวิญญาณ" (2022) และส่วนที่สองของเรื่อง "Alchemy of Souls: Light and Shadow" (2022–2023)
เม็น.คอม

เม็น.คอม  เป็นผู้ผลิตเนื้อหาสื่อลามกทางอินเทอร์เน็ตของเกย์ ซึ่งเป็นของ Aylo
ชื่อโดเมนถูกซื้อในเดือนธันวาคม พ.ศ. 2546 จากผู้ประกอบการ ริก สจ๊วตซ์ ในราคา 1.3 ล้านเหรียญสหรัฐ มีดาราหนังโป๊หลายคนเคยเข้าฉากให้กับบริษัทผู้ผลิตภาพยนตร์ เช่น บ๊อบบี้ คลาร์ก, แลนดอน คอนราด, แมลิก เดลกาตี, ร็อคโค รีด, ลุค อดัมส์, วิลเลียม ซีด,
และ แพดดี้ โอ'ไบรอัน
แทงก์สุดแกร่ง แห่งวงกต -ตัวแทงก์สุดโหด ค่าทนทาน 9999 แบบแรร์ ถูกเตะออกจากตี้-

แทงก์สุดแกร่ง แห่งวงกต -ตัวแทงก์สุดโหด ค่าทนทาน 9999 แบบแรร์ ถูกเตะออกจากตี้- (; โรมาจิ: "Saikyō Tank no Meikyū Kōryaku 〜 Tairyoku 9999 no Reasukiru-mochi Tanku, Yūsha Pātī o Tsuihōsareru 〜" เป็นซีรีส์ไลต์โนเวลญี่ปุ่น เขียนโดยรีวตะ คิจิมะ และวาดภาพประกอบโดยซันโดะ เดิมเผยแพร่ในฐานะนวนิยายเว็บทางเว็บไซต์นิยายสร้างโดยผู้ใช้โชเซ็ตสึกะ นิ นาโรตั้งแต่เดือนกรกฎาคม พ.ศ. 2561 ถึงกุมภาพันธ์ พ.ศ. 2564 ภายหลังสำนักพิมพ์ชูฟูโนโตโมะได้ลิขสิทธิ์ตีพิมพ์เป็นหนังสือไลต์โนเวลในเครือฮีโรบุงโกะตั้งแต่เดือนเมษายน พ.ศ. 2562 มังงะดัดแปลงวาดภาพโดยมาโกโตะ คิซารางิเริ่มเผยแพร่ทางแอปพลิเคชัน"มังงะอัพ!"ของสแควร์เอนิกซ์ในเดือนพฤษภาคม พ.ศ. 2562 ซีรีส์อนิเมะโทรทัศน์ดัดแปลงผลิตโดยสตูดิโอโพลอน ออกอากาศตั้งแต่เดือนมกราคมถึงมีนาคม พ.ศ. 2567 
ให้เสียงโดย: จุง คาซามะ
ให้เสียงโดย: คาเอเดะ ฮนโดะ
ให้เสียงโดย: คานะ อิจิโนเซะ
ให้เสียงโดย: ยูอิ โองูระ
ให้เสียงโดย: อายากะ โอฮาชิ
ให้เสียงโดย: คานะ ยูกิ
สายบอลชายา โกลต์เซวายา

สายบอลชายา โกลต์เซวายา  มีชื่อในภาษาอังกฤษว่า Big Circle Line กำหนดให้ใช้ Line 11 และ 11A เป็นเส้นทางระบบขนส่งมวลชนเร็วของรถไฟใต้ดินมอสโก เป็นสายวงกลมลำดับที่สามในระบบ ซึ่งวิ่งออกนอกวงกลมสายโกลต์เซวายาที่มีอยู่ และเชื่อมต่อกับมอสโกเซ็นทรัลเซอร์เคิล
ส่วนแรกของสายเปิดให้บริการในวันที่ 26 กุมภาพันธ์ พ.ศ. 2561 โดยสถานีที่เหลือจะเปิดในวันที่ 1 มีนาคม พ.ศ. 2566 สายนี้ประกอบด้วย 31 สถานี รวมทั้งสามสถานีจากสายคาคอฟสกายาเดิม และมีความยาวมากกว่า 62 กิโลเมตร (39 ไมล์) รวมถึงสาขาที่ไปยัง Moscow International Business Center ซึ่งเป็นส่วนหนึ่งของสาย Rublyovo-Arkhangelskaya line ในอนาคต ทั้งสายวงกลมนั้นมีความยาว 57.5 กิโลเมตร (35.7 ไมล์) ซึ่งทำให้เป็นรถไฟใต้ดินสายวงกลมที่ยาวที่สุดในโลกมากกว่า สาย 10 ของรถไฟใต้ดินปักกิ่ง 514 เมตร (1,686 ฟุต)ในเดือนพฤศจิกายน ค.ศ. 2017 ได้มีการประเมินต้นทุนรวมของโครงการไว้ที่ 501 พันล้านรูเบิล เพิ่มขึ้นจากประมาณการก่อนหน้านี้ที่ 378.9 พันล้านรูเบิล
เดิมสายนี้มีชื่อว่า Third Interchange Contour เจ้าหน้าที่เปลี่ยนมาใช้ "Bolshaya koltsevaya liniya" เป็นชื่อทางการของสายหลังการลงคะแนนเสียงผ่านเว็บพอร์ทัล "Active Citizen"
ตำรวจปราบจลาจล

ตำรวจปราบจลาจล  คือตำรวจที่ได้รับการจัดหน่วย, จัดกำลัง, ฝึกอบรม หรือติดยุทโธปกรณ์เพื่อเผชิญหน้ากับฝูงชน, การประท้วง หรือการจลาจล
ตำรวจปราบจลาจล อาจจะเป็นเจ้าหน้าที่ตำรวจปกติที่มาทำหน้าที่ในบทบาทของตำรวจปราบจลาจลในสถานการณ์เฉพาะ หรืออาจเป็นหน่วยแยกที่ตั้งตั้งขึ้นมาภายในหน่วยตำรวจปกติ หรือตั้งคู่ขนานไปกับกองกำลังตำรวจปกติ ตำรวจปราบจลาจลจะถูกนำมาใช้งานในสถานการณ์และวัตถุประสงค์ที่แตกต่างกันออกไป เจ้าหน้าที่อาจจะถูกใช้เพื่อปราบจลาจลตามชื่อ เพื่อกระจ่ายกำลังหรือควบคุมฝูงชน เพื่อรักษาความสงบเรียบร้อยของประชาชน หรือกีดกันการเกิดความผิดทางอาญา หรือปกป้องประชาชนหรือทรัพย์สิน
อุปกรณ์ปราบจลาจล.
ตำรวจปราบจลาจลมักจะใช้ยุทโธปกรณ์ที่เรียกว่าอุปกรณ์ปราบจลาจล เพื่อช่วยปกป้องตนเองและใช้โจมตีผู้อื่น ซึ่งบ่อยครั้งจะเกิดขึ้นพร้อมกัน อุปกรณ์ปราบจลาจลโดยทั่วไปจะประกอบไปด้วย เกราะส่วนบุคคล, กระบอง, โล่ปราบจลาจล และหมวกปราบจลาจล ชุดตำรวจปราบจลาจลหลายชุดยังจัดวางกำลังที่ใช้อาวุธที่มีความร้ายแรงต่ำไม่ถึงชีวิต (less-than-lethal) เช่น สเปรย์พริกไทย, แก๊สน้ำตา, ปืนปราบจลาจล, กระสุนยาง, ระเบิดสตัน, ปืนฉีดน้ำแรงดันสูง และเครื่องส่งคลื่นความถี่สูง
ข้าวโปง

ข้าวโปง คือ ขนมโบราณของจังหวัดนครสวรรค์ และพื้นที่ใกล้เคียง โดยการใช้ข้าวเหนียวใหม่ ที่นึ่งสุกใหม่ ๆ ยังร้อน ๆ ตำในครกไม้จนกลายเป็นแป้ง แล้วปั้น ยัดไส้ด้วยถั่วลิสงคั่วตำหยาบ ผสมงาดำและน้ำตาลปี๊บ เนื้อสัมผัสนุ่ม เด้งหนึบ หวานและหอมงาดำ
ลักษณะ.
ข้าวโปงมีลักษณะเป็นก้อนรี เป็นแป้งข้าวเหนียวผสมงา ห่อไส้ถั่วลิสงคั่วที่คลุกด้วยงาดำ และน้ำตาลปี๊บ
ความเป็นมา.
ข้าวโปง เกิดจากวิถีชุมชน ที่ทำนา และสีข้าวไว้กินเอง เมื่อมีข้าวใหม่ จึงมาทำเป็นขนม ข้าวโปงนิยมทำหลังจากเสร็จการเก็บเกี่ยวข้าว 
ความแตกต่างระหว่าง ข้าวโปง กับ ข้าวโป่ง.
ข้าวโปง ตรงกับความเป็นมาของ ข้าวโป่ง ของทางภาคอีสาน และกระบวนการก็คล้ายกัน ต่างที่ ข้าวโป่ง เป็นแผ่นบาง แต่ข้าวโปง เป็นก้อน ห่อไส้
เมทัลลิค รูจ

เมทัลลิค รูจ (メタリックルージュ, Metarikku Rūju) เป็นทีวีซีรีส์อนิเมะต้นฉบับของญี่ปุ่นปี 2024 ที่ผลิตโดยโบนส์ เพื่อฉลองครบรอบ 25 ปี และกำกับโดยโมโตโนบุ โฮริ ซีรีส์นี้ออกอากาศทาง +Ultra ของฟูจิทีวี ตั้งแต่เดือนมกราคมถึงเมษายน 2024 เว็บตูนที่ดัดแปลงมาจากผลงานของเมกะ โตเกียว และชิตะ สึรุชิมะ เริ่มเผยแพร่ทางออนไลน์บนเว็บไซต์ Line Manga ของ Line Corporation ในเดือนมีนาคม 2024
เนื้อเรื่อง.
ในอนาคตอันไกล หลังจากสงครามกับมนุษย์ต่างดาวที่เรียกว่า "Usurpers" มนุษยชาติได้ตั้งอาณานิคมในระบบสุริยะชั้นในและอยู่ร่วมกับหุ่นแอนดรอยด์ที่เรียกว่า "นีนส์" ซึ่งถูกสร้างขึ้นโดยใช้เทคโนโลยีจากเผ่าพันธุ์มนุษย์ต่างดาวอื่นที่เรียกว่า "Visitors" อย่างไรก็ตาม พวกเขาไม่ได้ใช้ชีวิตอย่างเท่าเทียมกันในฐานะพลเมืองชั้น 2 ในขณะที่มีกาคตั้งโปรแกรมไว้เพื่อให้พวกเขายอมจำนน
ให้เสียงโดย: ยูเมะ มิยาโมโตะ
ให้เสียงโดย: โทโมโยะ คูโรซาวะ
ให้เสียงโดย: ชุนซูเกะ ทาเกอูจิ
ให้เสียงโดย: ยู ชิมามูระ
ให้เสียงโดย: ฮิโรยูกิ โยชิโนะ
ให้เสียงโดย: เค็นจิโร สึดะ
ให้เสียงโดย: คาซูยูกิ โอกิตสึ
ให้เสียงโดย: ฮิโรกิ ยาซูโมโตะ
ให้เสียงโดย: ฮารูกะ ชิราอิชิ
ให้เสียงโดย: ฮิโรชิ ยานากะ
ให้เสียงโดย: มาริยะ อิเซะ
ให้เสียงโดย: ยูอิ โองูระ
ให้เสียงโดย: อัตสึชิ มิยาอุจิ
ให้เสียงโดย: ชิอากิ โคบายาชิ
ให้เสียงโดย: มินามิ สึดะ
ให้เสียงโดย: โยโกะ ฮิกาซะ
ให้เสียงโดย: โยชิมิตสึ ชิโมยามะ
สื่อ.
อนิเมะ.
ซีรีส์ออริจินัลอนิเมะโดยสตูดิโอโบนส์ ได้รับการประกาศในงาน "Fuji TV Anime Lineup Presentation 2023" ในวันที่ 22 มีนาคม 2566 กำกับโดยโมโตโนบุ โฮริ โดยมียูทากะ อิซึบุจิรับผิดชอบการเรียบเรียงซีรีส์ในขณะเดียวกันก็รับหน้าที่เป็นหัวหน้าผู้ดูแลด้วย โทชิโซ เนโมโตะเป็นผู้เขียนบท โทชิฮิโระ คาวาโมโตะเป็นผู้ออกแบบตัวละคร และทาเซอิ อิวาซากิ, ยูมะ ยามากุจิและโทวะ เทย์เป็นผู้แต่งเพลง ออกอากาศตอนแรกในช่องรายการ +Ultra ของช่องฟูจิทีวีในวันที่ 11 มกราคม 2567 เพลงเปิดคือ "Rouge" ร้องโดย Yu-ka ในขณะที่เพลงปิดคือ "Scarlet" ร้องโดย Dazbee
บิลิบิลิได้รับลิขสิทธิ์ซีรีส์นี้ในเอเชียตะวันออกเฉียงใต้ นอกจากนี้ยังสตรีมมิ่งบนช่องยูทูบ Ani-One Asia ของเมเดียลิงก์อีกด้วย
เว็บตูน.
เว็บตูนที่ดัดแปลงพร้อมงานศิลปะโดยเมกะ โตเกียวและชิตะ สึรุชิมะ จะเริ่มเผยแพร่ทางออนไลน์บนเว็บไซต์ไลน์ มังงะของไลน์ คอร์ปอเรชั่น ในวันที่ 7 มีนาคม 2567
พุ่มไม้ลุกเป็นไฟ

พุ่มไม้ลุกเป็นไฟ หรือ พุ่มไม้เป็นเปลวไฟ  หรือ พุ่มไม้ที่ไม่มอดไหม้  กล่าวถึงเหตุการณ์ที่บันทึกในโทราห์ของศาสนายูดาห์ (เช่นเดียวกับในพันธสัญญาเดิมของคัมภีร์ไบเบิล) บรรยายไว้ในบทที่ 3 ของหนังสืออพยพ เป็นเหตุการณ์ที่เกิดขึ้นบนภูเขาโฮเรบ ตามเรื่องเล่าในพระคัมภีร์ พุ่มไม้นั้นมีไฟลุกโชนอยู่แต่ไม่ไหม้ด้วยไฟ ณ สถานที่ที่มีพุ่มไม้ที่มีเปลวไฟนี้เองที่โมเสสได้รับมอบหมายจากพระยาห์เวห์ให้นำชาวอิสราเอลออกจากอียิปต์ไปยังคานาอัน
คำภาษาฮีบรูในเรื่องเล่าที่แปลเป็นคำภาษาไทยว่า "พุ่มไม้" คือคำว่า "seneh" (<templatestyles src="Script/styles_hebrew.css" />סנה‎ [səne]) ซึ่งหมายถึง bramble หรือไม้พุ่มในสกุล "Rubus" โดยเฉพาะ คำว่า "seneh" ปรากฏในพระคัมภีร์เพียง 2 แห่ง ทั้งสองแห่งกล่าวถึงพุ่มไม้ที่มีเปลวไฟ การใช้คำว่า "seneh" อาจเป็นการเล่นคำกับชื่อภูเขาซีนาย "Sinai" (<templatestyles src="Script/styles_hebrew.css" />סיני‎)
คันประทีป

คันประทีป หรือ เมโนราห์ ("mənōrā",) เป็นเชิงเทียนเจ็ดกิ่งที่ระบุในคัมภีร์ฮีบรูและเอกสารโบราณในสมัยหลังว่าเป็นเครื่องใช้ในพลับพลาและในพระวิหารในกรุงเยรูซาเลม ในยุคก่อนประวัติศาสตร์ ประติมานวิทยาของคันประทีปสามารถสืบย้อนไปถึงสิ่งแทนต้นไม้ศักดิ์สิทธิ์ คันประทีปทำหน้าที่เป็นสัญลักษณ์ของชาวยิวและศาสนายูดาห์ทั้งในดินแดนอิสราเอลและชาวยิวพลัดถิ่นตั้งแต่สมัยโบราณ ในที่สุดก็กลายเป็นตราแผ่นดินของอิสราเอลหลังรัฐอิสราเอลก่อตั้งขึ้นในปี ค.ศ. 1948
การสร้างและลักษณะปรากฏ.
คัมภีร์ฮีบรู.
คัมภีร์ฮีบรูระบุว่าพระเจ้าทรงสำแดงถึงแบบของคันประทีปแก่โมเสสและทรงอธิบายวิธีการสร้างคันประทีปดังนี้:
31เจ้าจงทำคันประทีปอันหนึ่งด้วยทองคำบริสุทธิ์ จงใช้ค้อนเป็นเครื่องมือทำฐานและลำตัวคันประทีป สำหรับดอกคือฐานดอกและกลีบให้ติดเป็นเนื้อเดียวกับคันประทีป
32ให้กิ่งหกกิ่ง แยกออกจากลำคันประทีปข้างละสามกิ่ง
33แต่ละกิ่งที่ยื่นออกจากลำคันประทีปมีดอกเหมือนดอกอัลมอนด์สามดอก ทุกๆ ดอกจะมีฐานดอกและกลีบ
34และตรงลำคันประทีปนั้นให้มีสี่ดอกเหมือนดอกอัลมอนด์ ทั้งฐานดอกและกลีบ
35ใต้กิ่งทุกๆ คู่ที่ยื่นออกจากลำคันประทีปนั้น จะมีฐานดอกหนึ่งอัน
36ฐานดอกและกิ่งจะต้องเป็นเนื้อเดียวกับคันประทีป ให้ทุกส่วนเป็นเนื้อเดียวกันด้วยทองคำบริสุทธิ์โดยใช้ค้อนเป็นเครื่องมือ
37และเจ้าจงทำตะเกียงเจ็ดดวงสำหรับคันประทีปนั้น แล้วตั้งไว้บนยอดแต่ละกิ่งให้ส่องสว่างบริเวณหน้าคันประทีป
38ให้ทำตะไกรตัดไส้ตะเกียง และถาดใส่ตะไกรด้วยทองคำบริสุทธิ์
39คันประทีปกับเครื่องใช้ทุกอย่างให้ทำด้วยทองคำบริสุทธิ์หนัก 35 กิโลกรัม
40จงระวังทำสิ่งเหล่านี้ตามแบบที่เราแจ้งแก่เจ้าบนภูเขา
หนังสือกันดารวิถี (บทที่ 8) เสริมว่าตะเกียงทั้งเจ็ดดวงส่องแสงไปด้านหน้าคันประทีป และเน้นย้ำว่าคันประทีปถูกสร้างตามแบบที่พระเจ้าทรงสำแดงแก่โมเสสบนภูเขาซีนาย
รายชื่อผู้ชนะชาร์ตมิวสิกแบงก์ (ค.ศ. 2024)

ชาร์ต"มิวสิกแบงก์" เป็นรายการชาร์ตเพลงทางโทรทัศน์ของเคบีเอสในเกาหลีใต้ ก่อตั้งขึ้นเมื่อปี ค.ศ. 1998 รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์ นักแสดงอี แช-มิน และฮง อึน-แช สมาชิกวงเลเซราฟิม เริ่มทำหน้าที่พิธีกรในรายการนี้ตั้งแต่วันที่ 30 กันยายน ค.ศ. 2022 และ 10 กุมภาพันธ์ 2023 ตามลำดับ แชมินออกจากรายการเมื่อวันที่ 3 พฤษภาคม 2024 หลังจากเป็นพิธีกรรายการมาเป็นเวลา 1 ปี 7 เดือน
ในปี 2024 มี 46 ซิงเกิลที่ได้อันดับที่หนึ่งในชาร์ต และ 33 ศิลปินได้รับถ้วยรางวัลอันดับหนึ่ง
รายชื่อผู้ชนะชาร์ตอินกีกาโย (ค.ศ. 2024)

ชาร์ต"อินกีกาโย" เป็นรายการชาร์ตเพลงของเอสบีเอสที่มอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้
ในปี 2024 มี 21 ซิงเกิลที่ได้อันดับที่หนึ่งในชาร์ตและ 17 ศิลปินได้รับรางวัลสำหรับความสำเร็จนี้ และมี 7 เพลงที่ได้รับถ้วยรางวัลสามสัปดาห์และได้รับ Triple Crown ได้แก่ "Drama" "Supernova" และ "Whiplash" โดยเอสปา "Love Wins All" โดยไอยู "Fate" และ "Klaxon" โดยไอเดิล "Magnetic" โดยไอลิท และ "Apt." โดยโรเซ & บลูโน มาส์
รายชื่อผู้ชนะชาร์ตโชว์แชมเปียน (ค.ศ. 2024)

ชาร์ต"โชว์แชมเปียน" เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2024 มี 36 ซิงเกิลที่ได้อันดับที่หนึ่งในชาร์ต และ 27 ศิลปินได้รับถ้วยรางวัลอันดับหนึ่ง "Chk Chk Boom" โดยสเตรย์คิดส์เป็นเพลงเดียวที่สามารถคว้ารางวัล Triple Crown ได้
รายชื่อผู้ชนะชาร์ตโชว์! มิวสิกคอร์ (ค.ศ. 2024)

ชาร์ต"โชว์! มิวสิกคอร์" เป็นรายการชาร์ตเพลงทางโทรทัศน์ของเอ็มบีซีในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2024 มี 27 ซิงเกิลที่ได้อันดับที่หนึ่งในชาร์ต และ 23 ศิลปินได้รับถ้วยรางวัลอันดับหนึ่ง รายการตั้งแต่วันที่ 13 เมษายน เพลงหนึ่งเพลงสามารถชนะรางวัลได้สูงสุดสามครั้ง
รายชื่อผู้ชนะชาร์ตเอ็มเคานต์ดาวน์ (ค.ศ. 2024)

ชาร์ต"เอ็มเคานต์ดาวน์" เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2024 มี 27 ซิงเกิลที่ได้อันดับที่หนึ่งในชาร์ต และ 22 ศิลปินได้รับถ้วยรางวัลอันดับหนึ่ง และมี 4 เพลงที่ได้รับ Triple Crown ได้แก่ "Super Lady" โดยไอเดิล "Easy" และ "Crazy" โดยเลเซราฟิม และ "Armageddon" โดยเอสปา
ก๋วยเตี๋ยวแขก

ก๋วยเตี๋ยวแขก หรือ ก๋วยเตี๋ยวแกง เป็นก๋วยเตี๋ยวน้ำชนิดหนึ่งของไทย ซึ่งแต่เดิมก๋วยเตี๋ยวเป็นอาหารที่ได้รับอิทธิพลจากประเทศจีนตอนใต้ รวมเข้ากับกลิ่นอายของเครื่องแกงกะทิของมุสลิม มีรสชาติจัดจ้าน เค็ม หวาน เผ็ด และเปรี้ยว มีความหอมจากเครื่องเทศ และรสชาติกลมกล่อมจากกะทิ ใกล้เคียงกับข้าวซอยทางภาคเหนือของประเทศไทย และลักซาแบบใส่กะทิ ซึ่งเป็นก๋วยเตี๋ยวน้ำชนิดหนึ่งของประเทศมาเลเซีย อย่างไรก็ตามก๋วยเตี๋ยวแขกนี้ ส่วนใหญ่พบได้ในร้านอาหารอิสลามบางแห่งในแถบกรุงเทพมหานครและปริมณฑลเท่านั้น
ประวัติ.
ก๋วยเตี๋ยวแขก เป็นอาหารที่ได้รับมาจากแขกชวา ซึ่งเป็นคนในบังคับ (สัปเยก) ของประเทศเนเธอร์แลนด์ ชนกลุ่มนี้เริ่มเข้าสู่ดินแดนสยามในช่วงพุทธทศวรรษ 2440 จนอาหารชวาหลายอย่างแพร่หลายทั้งในและนอกวัง เช่น ข้าวคลุกชวา สลัดแขก มะตะบะ และสะเต๊ะลือ ที่เรียกว่า "ก๋วยเตี๋ยวแขก" เพราะเป็นอาหารที่มีอยู่ในร้านอาหารอิสลาม แต่ครั้นเมื่อขึ้นโต๊ะอาหารบ้านเจ้านายจึงเรียกอีกชื่อหนึ่งว่า "ก๋วยเตี๋ยวแกง"
ส่วนผสม.
วัตถุดิบในการทำก๋วยเตี๋ยวแขกคือเครื่องแกงเผ็ดที่ออกไปทางแขก ส่วนเครื่องเครากลับออกไปทางจีนเสียมาก ร้านอาหารอิสลามที่จำหน่ายก๋วยเตี๋ยวแขกส่วนใหญ่ใช้เนื้อวัวเป็นหลัก (บ้างก็ใช้น่องไก่แทน) นำไปต้มให้เปื่อย จากนั้นนำใบกระวาน ลูกกระวาน กานพลู โป๊ยกั้ก ไปผัดจนหอม แล้วนำพริกแกงเผ็ด (บางแห่งใส่พริกแกงกะหรี่ลงไปด้วย) ลงไปผัด จากนั้นใส่กะทิลงไปผัดกับพริกแกงให้เข้ากัน ก่อนนำพริกแกงที่ผัดไปใส่ในน้ำต้มเนื้อ ปรุงรสด้วยน้ำปลา น้ำตาลปี๊บ ครั้นเมื่อจะจัดเสิร์ฟจะนำเส้นก๋วยเตี๋ยวที่ลวกสุกแล้ว (ส่วนใหญ่ใช้เส้นเล็ก) คลุกด้วยน้ำมันเจียว ใส่ถั่วงอก ไชโป๊หวาน เต้าหู้ทอด ถั่วลิสงคั่วบดหยาบ หอมเจียว ไข่ต้มผ่าซีก โรยหน้าด้วยผักชีและหอมซอย นอกจากนี้ ร้านอาหารที่จำหน่ายก๋วยเตี๋ยวแขกบางแห่ง จะไม่มีเนื้อสัตว์เป็นส่วนประกอบเลย มีเพียงเต้าหู้ทอดและไข่ต้มเท่านั้น
ส่วนก๋วยเตี๋ยวแขกชาววัง สูตรของหม่อมเจ้าจันทร์เจริญ รัชนี หลานสาวของท่านผู้หญิงเปลี่ยน ภาสกรวงศ์ ผู้เขียน "แม่ครัวหัวป่าก์" ได้ระบุวัตถุดิบสำหรับทำก๋วยเตี๋ยวแขกไว้ใกล้เคียงกับเครื่องแกงสำหรับทำข้าวซอย ได้แก่ ลูกผักชี ยี่หร่า กระวาน กานพลู ลูกจันทน์ ผงกะหรี่ โดยการผัดพริกแกงกับกะทิ แล้วตุ๋นด้วยเนื้อวัว รับประทานกับเต้าหู้ทอดและหอมเจียว
อัลเฟรด เบลล็อก

อัลเฟรด เบลล็อก (5 เมษายน 1899 - 15 กันยายน 1964) เป็นศัลยแพทย์ชาวอเมริกันที่เป็นที่รู้จักมากที่สุดจากการค้นคว้าเกี่ยวกับภาวะช็อกและภาวะเตระโลจีออฟฟาโลต์ นอกจากนี้ เขายังร่วมกับผู้ช่วยวีเวียน ทอมัส และ กุมารแพทย์โรคหัวใจ เฮเลน ทอสสิก พัฒนาวิธีการชันต์แบบเบลล็อก-ทอมัส-ทอสสิก ซี่งช่วยบรรเทาภาวะเขียวในผู้ป่วยภาวะเตตระโลจีออฟฟาโลต์ และยังคงใช้เรื่อยมาในศัลยศาสตร์โรคหัวใจในเด็กในปัจจุบัน เขาทำงานที่มหาวิทยาลัยแวนเดอร์บิลต์ และ มหาวิทยาลัยจอนส์ ฮอปคินส์ ที่ซึ่งเขาจบการศึกษาแพทยศาสตรบัณฑิตและดำรงตำแหน่งหัวหน้าภาควิชาศัลยศาสตร์ เขาได้รับการยอมรับว่าเป็นผู้ริเริ่มหลายสิ่งในวงการแพทย์ แลเได้รับรางวัลเช่นรางวัลแลสเคอร์-เดบาคี รวมถึงยังเคยไก้รับการเสนอชื่อเข้าชิงรางวัลโนเบลสาขาการแพทย์หลายครั้ง
เบลล็อก โดยมีทอมัสเป็นผู้ช่วย ทำการผ่าตัดแก้ไขอาการเขียวใหนผู้ป่วยภาวะเตตระโลจีออฟฟาโลต์เป็นครั้งแรกในปี 1944 ในผู้ปาวยวัย 15 เดือน ไอลีน แซ็กซอน การผ่าตัดประสบความสำเร็จ แต่เด็กเสียชีวิตในอีกไม่กี่เดือนให้หลัง หลังจากนั้นมาเขาเริ่มคุ้นชินกับการผ่าตัดด้วยวิธีใหม่นี้ และทำการผ่าตัดในผู้ป่วจเด็กอีกหลายพันคน บ่อยครั้งโดยมีทอมัสเป็นผู้ช่วย การผ่าตัดในครั้งถัด ๆ มาประสบผลสำเร็จและช่วยชีวิตผู้ป่วยจำนวนมาก และยังได้รับการยอมรับว่าเป็นจุดเริ่มต้นของยุคสมัยใหม่สำหรับศัลยศาสตร์หัวใจ ในฐานะการผ่าตัดหัวใจมุนษย์ครั้งแรกที่ประสบผลสำเร็จในยุคสมัยใหม่
เฮเลน บี. เทาซีก

เฮเลน บรุคเคอ เทาซีก (24 พฤษภาคม 1898 – 20 พฤษภารม 1986) เป็นแพทย์โรคหัวใจชาวอเมริกัน ประกอบวิชาชีพอยู่ในบอลทิมอร์และบอสตันเป็นหลัก เธอได้รับการยอมรับว่าเป็นผู้ริเริ่มสาขาวิชากุมารเวชศาสตร์โรคหัวใจ (pediatric cardiology) รวมถึงได้รับการยกย่องให้เป็นผู่พัฒนาแนวคิดสำหรับวิธีการรักษาที่ช่วยยืดชีวิตของเด็กที่เกิดมาด้วยภาวะเตตระโลจีออฟฟาโลต์ ซึ่งต่อมาได้นำมาประยุกต์ใช้ในทางคลินิกในหัตการที่เรียกว่าการชันต์วิธีเบลล็อก-ทอมัส-เทาซีก ซึ่งพัฒนาขึ้นโดยอัลเฟรด เบลล็ก กับ วีเวียน ทอมัส ทั้งคู่เป็นเพื่อนร่วมงานของเธอที่โรงพยาบาลจอนส์ ฮอปคินส์
เทาซีกมีปัญหาการได้ยินเนื่องจากการติดเชื้อในหูตั้งแต่เป็นเด็ก ก่อนที่ต่อมาในวัยผู้ใหญ่ตอนต้นจะลุกลามเป็นภาวะหูหนวก เพื่อช่วยทดแทนการได้ยินที่เสียไป เธอเรียนรู้วิธีการอ่านปาก และใช้เครื่องช่วยฟังในการพูดคุยกับผู้ป่วย และเธอยังพัฒนาวิธีการในการใช้เพียงนิ้วเพื่อสัมผัสจังหวะหัวใจแทนที่การใช้สเตโตสโคป นวัตกรรมบางส่วนของเธอมาจากความสามารถในการวินิจฉัยปัญหาหัวใจได้ผ่านการสัมผัสแทนที่การฟัง
เทาซีกยังเป็นที่รู้จักจากบทบาทในการคัดค้านยาแทลีโดไมด์ และยังได้รับการยอมรับอย่างกว้างขวางว่าเป็นแพทย์ที่มีทักษะสูง เธอเป็นสตรีคนแรกที่ได้รับการเลือกตั้งเป็นประธานสมาคมหัวใจอเมริกัน เธอภูมิใจมากกว่าจากการที่เธอได้รับเลือกเป็นประธานของแพทยสมาคมสหรัฐคนแรกที่เป็นกุมารแพทย์ ในปี 1964 เธอได้รับเหรียญเสรีภาพของประธานาธิบดีสหรัฐ
วิเวียน ทอมัส

วิเวียน ทีโอดอร์ ทอมัส (29 สิงหาคม 1910 – 26 พฤศจิกายน 1985) เป็นผู้ดูแลห้องทดลองชาวอเมริกันผู้พัฒนาหัตถการรักษาภาวะทารกเขียวในทศวรรษ 1940 เขาเป็นผู้ช่วยให้กับศัลยแพทย์ อัลเฟรด เบลล็อก ในการทดลองในห้องทดลองสัตว์ที่มหาวิทยาลัยแวนเดอร์บิลต์ในแนชวิลล์ รัฐเทนเนสซี และต่อมาที่มหาวิทยาลัยจอนส์ ฮอปคินส์ในบอลทิมอร์ รัฐแมริแลนด์ ทอมัสมีความพิเศษที่เขาไม่เคยได้รับการศึกษาอย่างเป็นทางการหรือมีประสบการณ์ในห้องทดลองเพื่อการวิจัยมาก่อน กระนั้นเขาได้ดำรงตำแหน่งผู้ดูแลห้องทดลองศัลยศาสตร์ที่มหาวิทยาลัยจอนส์ ฮอปคินส์ นานถึง 35 ปี และในปี 1976 เขาได้รับวุฒิดุษฎีบัณฑิตกิตติมศักดิ์ (honorary doctorate) จากมหาวิทยาลัย และยังได้รับการแต่งตั้งเป็นอาจารย์สาขาวิชาศัลยศาสตร์ (instructor of surgery) ประจำวิทยาลัยแพทยศาสตร์ของมหาวิทยาลัย แม้เขาจะจบการศึกษาในระบบเพียงแค่ระดับมัธยม
เรื่องราวของเขาถูกนำมาผลิตเป็นภาพยนตร์และสารคดี เช่น สารคดีโดยพีบีเอส เรี่อง "Partners of the Heart" ออกฉายในปี 2003 ผ่านทาง "อเมริกันเอ็กซ์พีเรียนซ์" ของพีบีเอส, ภาพยนตร์ของเอชบีโอ ปี 2004 เรื่อง "Something the Lord Made" ที่ซึ่งมอส เด็ฟ แสดงเป็นทอมัส
ระบบสุริยะสวีเดน

ระบบสุริยะสวีเดน  เป็นแบบจำลองระบบสุริยะถาวรอัตราส่วนจริงที่ใหญ่ที่สุดในโลก ดวงอาทิตย์แทนด้วยอะวีชีอะรีนาในสต็อกโฮล์ม ดาวเคราะห์ชั้นในอยู่ในสต็อกโฮล์ม ส่วนดาวเคราะห์ชั้นนอกตั้งอยู่ห่างออกไปทางเหนือในเมืองอื่น ๆ ไปตามทะเลบอลติก ระบบสุริยะสวีเดนริเริ่มโดยนีลส์ เบรนนิง (Nils Brenning) ศาสตราจารย์ประจำราชวิทยาลัยเทคโนโลยี ในสต็อกโฮล์ม และ เกิสตา กาห์ม ศาสตราจารย์ประจำมหาวิทยาลัยสต็อกโฮล์ม แบบจำลองระบบสุริยะนี้ใช้อัตราส่วนขนาด 1:20 ล้าน
ระบบสุริยะ.
ดวงอาทิตย์แทนด้วยอะวีชีอะรีนา (กลอเบิน) ในสต็อกโฮล์ม, ซึ่งมีเส้นผ่านศูนย์กลาง โดยขนาดนี้ตามอัตราส่วนขนาดเป็นขนาดที่รวมโคโรนาของดวงอาทิตย์ด้วย
ทวินันท์ อนุกูลประเสริฐ

ทวินันท์ อนุกูลประเสริฐ (เกิด 13 เมษายน 2542) เป็นนักแสดงชาวไทย
ประวัติ.
ทวินันท์ อนุกูลประเสริฐ มีชื่อเล่นว่า ซี เกิดเมื่อวันที่ 13 เมษายน 2542 ซีสำเร็จการศึกษาระดับมัธยมศึกษาจากโรงเรียนนานาชาติเซนต์สตีเฟ่นส์ (St. Stephen’s International School) และระดับปริญญาตรีจากคณะบริหารธุรกิจ สาขาการตลาด (หลักสูตรนานาชาติ) มหาวิทยาลัยเกษตรศาสตร์ โดยได้เข้ารับพระราชทานปริญญาบัตรเมื่อวันที่ 12 ตุลาคม 2565
เข้าสู่วงการบันเทิง.
ทวินันท์เข้าสู่วงการบันเทิง ด้วยการเป็นนักแสดงในสังกัดจีเอ็มเอ็มทีวี เริ่มการแสดงด้วยการแสดงเป็น ปังปอนด์ ในซีรีส์เรื่อง จากนั้นก็ได้รับบทนำครั้งแรกในซีรีส์เรื่องรักสลับโลก โดยเขารับบท ทะเล ประกบคู่กับ จิมมี่ จิตรพล โพธิวิหค
อนาเบล (ละครโทรทัศน์)

อนาเบล  เป็นการ์ตูนทีวีแอนิเมชันของประเทศบราซิล สร้างโดย แลงคาสต โมตา ออกอากาศครั้งแรกเมื่อวันที่ 26 กรกฎาคม พ.ศ. 2005 ถึงปี พ.ศ. 2011
การออกอากาศ.
ในประเทศบราซิล ฉายรอบปฐมทัศน์เมื่อวันที่ 26 กุมภาพันธ์ พ.ศ. 2005 ในช่องนิคคาโลเดียน แต่ในปี 2006 การ์ตูนฉายรอบปฐมทัศน์ในช่องทีวี รา ทิม บูม ฤดูกาลที่ 2 ฉายรอบปฐมทัศน์เมื่อวันที่ 5 กุมภาพันธ์ พ.ศ. 2011
สายลับสาวสืบซิ่ง

สายลับสาวสืบซิ่ง  เป็นซีรีส์โทรทัศน์เกาหลีใต้ปี 2020 นำแสดงโดยชเว คัง-ฮี, ยู อิน-ย็อง, คิม จี-ย็อง, อี ซัง-ย็อบ, อี จุน-ย็อง และอี จง-ฮย็อก ออกอากาศทางเอสบีเอสทีวี ตั้งแต่วันที่ 27 เมษายน ถึง 16 มิถุนายน 2020
เรื่องย่อ.
สายลับในตำนานมอบความหมายใหม่ให้กับพลังของหญิงสาวในละครแอ็คชันสุขนาฏกรรมสุดระทึกเรื่องนี้ กลุ่มสายลับหญิงมากความสามารถ ซึ่งเป็นส่วนหนึ่งของหน่วยข่าวกรองแห่งชาติที่เป็นความลับสูงสุดของเกาหลีใต้ ได้รับมอบหมายให้ทำหน้าที่สายลับในคดีที่เกี่ยวข้องกับการทุจริตและความลับทางการค้าที่รั่วไหลในกลุ่มบริษัทที่ใหญ่ที่สุดของประเทศ หลังจากข้อผิดพลาดระหว่างภารกิจสำคัญจนต้องติดคุก แพ็ก ชาน-มี (ชเว คัง-ฮี) ก็ได้รับมอบหมายใหม่ให้ทำงานร่วมกับทีมรักษาความปลอดภัยทางไซเบอร์ ฮวัง มี-ซุน ทิ้งชีวิตสายลับและกลายเป็นแม่บ้านเต็มเวลา ในขณะเดียวกัน อิม เย-อึน คุณแม่เลี้ยงเดี่ยวผู้ชาญฉลาด ผู้ใฝ่ฝันที่จะได้รับการเลื่อนตำแหน่งให้เป็นสายลับที่ทำงานในภาคสนาม ชีวิตของพวกเขามาบรรจบกันเมื่อดน กวาน-ซู ผู้อำนวยการของเอ็นไอเอส คัดเลือกทั้ง 3 คนมาทำภารกิจ
แฮชบราวน์

แฮชบราวน์  เป็นอาหารเช้ายอดนิยมของชาวอเมริกันที่ประกอบด้วยมันฝรั่งหั่นละเอียดเป็นเส้นแล้วนำไปทอดจนเป็นสีน้ำตาลทอง มักจะทอดบนเตาไฟหรือเตาย่าง
นอกจากนี้แฮชบราวน์ยังเป็นอาหารที่มีการผลิตจำนวนมากยอดนิยม วางจำหน่ายทั้งในรูปแบบแช่เย็น แช่แข็ง และอบแห้ง
ประวัติ.
แฮชบราวน์เริ่มปรากฏบนเมนูอาหารเช้าในนครนิวยอร์กในช่วงทศวรรษที่ 1890
เดิมชื่อเต็มของอาหารคือ "มันฝรั่งสับน้ำตาล"  ซึ่งกล่าวถึงครั้งแรกโดย Maria Parloa (1843–1909) นักเขียนอาหารชาวอเมริกัน ในหนังสือ "Kitchen Companion" ปี 1887 ซึ่งเธออธิบายว่า "hashed and browned potatoes" เป็นมันฝรั่งต้มทอด และพับ "คล้ายกับไข่ดาว" ก่อนเสิร์ฟ หลังจากนั้นมา ชื่อของอาหารนี้ก็ค่อยๆ สั้นลงจนกลายเป็น "hash brown potatoes"
การเตรียม.
ผู้ปรุงอาจเตรียมแฮชบราวน์โดยการขูดมันฝรั่งลูกหรือปั้นมันฝรั่งตำเป็นก้อนก่อนแล้วนำไปทอดกับหัวหอม (ความชื้นและแป้งของมันฝรั่งช่วยแต่ละชิ้นจับตัวรวมกัน) อย่างไรก็ตาม หากเติมสารที่ใช้ยึดเหนี่ยว (เช่น ไข่หรือแป้ง) ถือเป็นการทำแพนเค้กมันฝรั่ง
แฮชบราวน์บางครั้งจะถูกปั้นเป็นแผ่นแล้วแช่แข็งเพื่อให้ง่ายต่อการจัดการ รูปทรงแบนและกะทัดรัดยังทำให้สามารถปรุงได้ในเครื่องปิ้งขนมปัง สำหรับรสชาติและผลลัพธ์ที่ดีที่สุด แนะนำให้ใช้มันฝรั่งที่มีแป้งมาก เช่น มันฝรั่ง Russet หากมีการรวมเศษอาหาร เนื้อสับ หรือผักอื่นๆ ในแฮชบราวน์ สิ่งนี้จะเรียกว่าแฮช (hash)
นอกจากนี้ยังมีผลิตภัณฑ์แฮชบราวน์รูปแบบอาหารอบแห้ง ซึ่งนักเดินป่าใช้ในบางครั้ง
ในสหรัฐอเมริกา แฮชบราวน์หมายถึงมันฝรั่งทอดกระทะที่หั่นเป็นฝอยหรือบดเท่านั้น ในขณะที่มันฝรั่งหั่นเต๋าแล้วนำไปทอดกระทะจะเรียกว่ามันโฮมฟรายส์บางสูตรอาจใส่หัวหอมสับหรือหั่นเต๋า
ครอฟเฟิล

ครอฟเฟิล  เป็นขนมอบที่เกิดจากการผสมระหว่างครัวซ็องและวาฟเฟิล ได้รับความนิยมในเกาหลีใต้ก่อนแพร่หลายไปทั่วโลก แนวคิดนี้คล้ายกับโครนัท ซึ่งเป็นลูกผสมระหว่างครัวซ็องกับโดนัท
คำอธิบาย.
ทั้งครัวซ็องและวาฟเฟิลเป็นอาหารเช้ายอดนิยม ครอฟเฟิลผสมผสานชั้นเนยของครัวซ็องกับความกรอบของวาฟเฟิล รูปร่างวาฟเฟิลช่วยให้สามารถรองรับจับน้ำเชื่อม ซอส หรือเครื่องเคียงอื่นๆ ได้ดี โดยหน้าเหล่านี้มีทั้งแบบหวานและคาวและสามารถเลือกผสมกันได้ (เช่น อะโวคาโดกับเฟต้า ชีสเค้กกับลีมอน และนูเทลลาบานานา)
ประวัติ.
แม้ว่าจะเริ่มโด่งดังในเกาหลีใต้ แต่ในบางครั้ง Louise Lennox เชฟขนมอบชาวไอริชและพิธีกรรายการโทรทัศน์ถือว่าเป็นผู้คิดค้นขนมอบนี้ โดย Lennox ร่วมมือกับร้านเบเกอรี่ Cuisine de France ในปี 2017 ที่งานป๊อปอัพ La Petite Boulangerie ในเมืองดับลิน ประเทศไอร์แลนด์ โดยมีครอฟเฟิลเป็นขนมหลัก อย่างไรก็ตาม ก็ยังมีวิดีโอการทำครัวซ็องวาฟเฟิลปรากฏอยู่ใน Food & Wine ในนิวยอร์กซิตี้ ปี 2015 ก็อยู่เช่นกัน 
ในเดือนพฤศจิกายน 2018 คาเฟ่ Aufglet เปิดของครอฟเฟิลในเมืองโซล ประเทศเกาหลีใต้ ภายในต้นปี 2019 ความนิยมของครอฟเฟิลแพร่กระจายไปทั่วเมือง พบเห็นได้ตามคาเฟ่และร้านอาหารข้างทางต่างๆ ในปี 2020 การระบาดทั่วของโควิด-19 ส่งผลให้ความนิยมของครอฟเฟิลเพิ่มขึ้นอย่างมาก เนื่องจากส่วนผสมหาได้ง่ายและสามารถเตรียมได้ไม่ยาก ผู้คนจึงทำครอฟเฟิลทานเองที่บ้านและโพสต์ลงโซเชียลมีเดีย บางที่คาดการณ์ว่ายอดขายเครื่องทำวาฟเฟิลเพิ่มขึ้น 300% ในช่วงเดือนพฤษภาคม 2019 ถึง 2020 ในวันที่ 7 เมษายน 2020 คังมินคยอง นักร้องและนักแสดงชาวเกาหลีใต้ โพสต์บนอินสตาแกรมว่าครอฟเฟิล "อร่อยมาก" 
ในช่วยปลายปี 2020 ความนิยมของครอฟเฟิลขยายไปถึงสหรัฐอเมริกา ปรากฏในย่านฟลัชชิ่งในควีนส์ และโคเรียทาวน์ในลอสแอนเจลิส จากนั้นแพร่หลายไปทั่วโลก เริ่มมีเสิร์ฟในร้านเบเกอรี่ของสิงคโปร์ ไทย ฮ่องกง แคนาดา และอินโดนีเซีย จนถึงปี 2021 ยังคงเป็นที่นิยมบนแพลตฟอร์มโซเชียลมีเดียอย่าง TikTok และ YouTube
การเตรียม.
ครอฟเฟิลใช้แป้งครัวซ็อง ซึ่งสามารถทำเองหรือซื้อสำเร็จ การซิ้อแบบสำเร็จมักเป็นวิธีที่เหมาะสมมากกว่า โดยมีหลายทางเลือก เช่น แป้งครัวซ็อง Pillsbury หรือแป้งครัวซ็องดิบจากร้านเบเกอรี่ต่างในท้องถิ่น นำแป้งมาคลึง จากนั้นคลึงแป้งครัวซ็องในน้ำตาลและคลุมให้ทั่ว เพื่อให้ครอฟเฟิลมีผิวสีทองกรอบ นำแป้งไปอบในเครื่องทำวาฟเฟิล โดยเปิดเครื่องให้ร้อนก่อน แล้วค่อยใส่แป้งครัวซ็องลงไปจนเป็นสีทองและสุก จากนั้นจึงใส่หน้าตามที่ต้องการ
น้ำมันเห็ดทรัฟเฟิล

น้ำมันเห็ดทรัฟเฟิล  เป็นส่วนประกอบอาหารสมัยใหม่ ใช้เพื่อปรุงรสชาติและเพิ่มกลิ่นเห็ดทรัฟเฟิลให้กับอาหาร ส่วนผสมนี้มักใช้เป็นน้ำมันสำหรับตกแต่งอาหารในอาหารหลากหลายประเภท เช่น เฟรนช์ฟรายส์ พาสตา พิซซา และอาหารพวกปูว์เร เช่น มันฝรั่งบดและไข่ปีศาจ น้ำมันเห็ดทรัฟเฟิลมีจำหน่ายในทุกฤดูกาลและมีราคาถูกกว่าเห็ดทรัฟเฟิลสดอย่างมาก ทำให้ตลาดผลิตภัณฑ์อาหารกลิ่นเห็ดทรัฟเฟิลเติบโตขึ้น เพิ่มจำนวนและความหาได้ง่ายผลิตภัณฑ์
น้ำมันเห็ดทรัฟเฟิลเป็นส่วนผสมในส่วนประกอบอาหารที่มีการโต้แย้งกันอยู่ เนื่องจากน้ำมันเห็ดทรัฟเฟิลเกือบทั้งหมดผลิตจากสารประกอบรสสังเคราะห์เพียงชนิดเดียว และอาจไม่มีรสชาติและกลิ่นหอมที่ซับซ้อนของเห็ดทรัฟเฟิลสด
ส่วนประกอบ.
น้ำมันเห็ดทรัฟเฟิลสามารถผลิตได้จากน้ำมันชนิดใดก็ได้ โดยน้ำมันที่นิยมใช้ ได้แก่ น้ำมันมะกอก น้ำมันคาโนลา และน้ำมันเมล็ดองุ่น น้ำมันเห็ดทรัฟเฟิลบางชนิดผลิตจากเศษที่เหลือของเห็ดทรัฟเฟิลระหว่างการเก็บหรือการเตรียมไว้จำหน่าย อย่างไรก็ตาม น้ำมันเห็ดทรัฟเฟิลจำนวนมากไม่ได้ผลิตจากเห็ดทรัฟเฟิลโดยตรง แต่กลับใช้สารประกอบอะโรมาติกสังเคราะห์ เช่น 2,4-dithiapentane (สารประกอบหลักชนิดหนึ่งที่ให้กลิ่นหอมของเห็ดทรัฟเฟิลบางสายพันธุ์) ผสมกับน้ำมันเป็นฐาน เนื่องจากยังไม่มีข้อกำหนดใดๆ เกี่ยวกับการติดฉลาก ผู้ผลิตสามารถใช้คำเช่น "กลิ่นเห็ดทรัฟเฟิล" "รสเห็ดทรัฟเฟิล" หรือคำศัพท์อื่นที่คล้ายคลึงกัน แม้ว่าไม่ได้สกัดส่วนใดใดมาจากเห็ดทรัฟเฟิลเลยก็ตาม ในสหรัฐอเมริกา ส่วนประกอบอาหารนี้อาจใช้คำว่า "ธรรมชาติ" หรือ "ออร์แกนิค" ได้ตราบใดที่ส่วนประกอบอื่นๆ ตรงตามข้อกำหนดของรัฐบาล
ลักษณะภายนอกของน้ำมันเห็ดทรัฟเฟิลขึ้นอยู่กับน้ำมันฐาน อาจมีสีใส สีขุ่น สีเหลือง หรือสีเขียว น้ำมันของบางตราอาจมีชิ้นส่วนของเห็ดทรัฟเฟิลใส่ไว้ในขวดด้วย ชิ้นส่วนเหล่านี้อาจมาจากเห็ดทรัฟเฟิลสายพันธุ์ใดก็ได้จากทรัฟเฟิลกว่า 200 ชนิด และอาจระบุว่าเป็น "ทรัฟเฟิลดำ" หรือ "ทรัฟเฟิลขาว" แม้ว่าจะไม่ใช่สายพันธุ์ชั้นเลิศที่เข้าใจกัน เช่น เห็ดทรัฟเฟิลดำ Périgord หรือเห็ดทรัฟเฟิลขาว Alba ก็ตาม
การบินไทย เที่ยวบินที่ 311 (พ.ศ. 2516)

การบินไทยทำการบินไปท่าอากาศยานตรีภูวันเที่ยวบินแรกในวันที่ 4 ธันวาคม พ.ศ. 2511 โดยทำการบินแวะที่โกลกาตาปลายทางท่าอากาศยานนานาชาติตรีภูวัน การบินไทย เที่ยวบินที่ 311 ประสบอุบัติเหตุในวันที่ 10 พฤษภาคม พ.ศ. 2516 เวลาประมาณ 11.15 น. ตามเวลาประเทศเนปาลโดยเครื่องบิน ดักลาส ดีซี-8-33 ทะเบียน HS-TGU นามพระราชทาน ศรีสุพรรณ ทำการบินจากท่าอากาศยานนานาชาติเนตาจี สุภาษ จันทระ โพส เมือง โกลกาตาในเวลา 9.50 น. ตามเวลาประเทศอินเดีย กำหนดถึงเวลา 11.15 น. ตามเวลาประเทศเนปาล ขณะลงจอดไถลออกนอกทางวิ่งขณะลงจอดชนท่อระบายน้ำคอนกรีต ส่งผลให้มีผู้เสียชีวิต 1 รายเนื่องจากถูกเครื่องบินชน เครื่องบินลำดังกล่าวเสียหายในระดับที่ไม่สามารถซ่อมแซมได้
สาเหตุจากนักบินลงไกลเกินไปทำให้ระยะเบรกไม่พอ
ลีวาย มิลเลอร์

ลีวาย มิลเลอร์ (30 กันยายน พ.ศ. 2545 –) เป็นนักแสดงชายชาวออสเตรเลีย เขาเป็นที่รู้จักจากภาพยนตร์เรื่อง "แพน" จากบทบาทปีเตอร์แพน ซึ่งออกฉายในปี พ.ศ. 2558 และยังมีผลงานเด่นของเขาหลังจากนั้นตามมา อาทิ "โดดเดี่ยว เดี๋ยวก็ตาย" (พ.ศ. 2559) และ "ย่นเวลาทะลุมิติ" (พ.ศ. 2561)
ประวัติและวงการบันเทิง.
เขาเกิดเมื่อวันที่ 30 กันยายน พ.ศ. 2545 ที่บริสเบน รัฐควีนส์แลนด์ ประเทศออสเตรเลีย เขาสนใจด้านการแสดงมาตั้งแต่อายุ 5 ปี เขาเข้าสู่วงการบันเทิงจากการแสดงภาพยนตร์สองเรื่องแรกที่บ้านเกิดของเขา ได้แก่ "Akiva" ในปี พ.ศ. 2553 และ "A Heartbeat Away" ในปี พ.ศ. 2554 และยังรับงานแสดงละครโทรทัศน์ในประเทศออสเตรเลียอยู่เป็นระยะ จนกระทั่งเขาเข้าสู่ภาพยนตร์ฮอลีวูดเมื่อปี พ.ศ. 2558 จากบทบาทปีเตอร์แพน ในภาพยนตร์เรื่อง "แพน" ต่อมาในปี พ.ศ. 2559 เขาได้แสดงภาพยนตร์เรื่อง "Red Dog: True Blue" โดยรับบทเป็น "มิก" และโด่งดังอีกครั้งจากบทบาท "ลูค" ในภาพยนตร์เรื่อง "โดดเดี่ยว เดี๋ยวก็ตาย" ซึ่งฉายในปีเดียวกันโดยเขาได้รับเสียงชื่นชมจากนักวิจารณ์ภาพยนตร์เป็นอย่างมากในบทบาทดังกล่าว
ในปี พ.ศ. 2561 เขาแสดงเป็นแคลวิน โอลีฟ จากภาพยนตร์เรื่อง "ย่นเวลาทะลุมิติ" และในปี พ.ศ. 2565 เขาร่วมแสดงในภาพยนตร์เรื่อง "คราเวนเดอะฮันเตอร์" ซึ่งเป็นภาคแยกของภาพยนตร์ "สไปเดอร์แมน" โดยมีกำหนดฉายในปี พ.ศ. 2567
วัปปาเมชิ

วัปปาเมชิ (; โรมาจิ: "wappameshi") เป็นอาหารญี่ปุ่นที่ปรุงในภาชนะรูปกลมแบบพิเศษ (เรียกว่า "วัปปะ" ซึ่งสามารถใช้เป็นกล่องเบ็นโตได้) ทำจากแผ่นไม้บาง ๆ เป็นข้าวที่ราดด้วยส่วนผสมอื่น ๆ และเป็นอาหารพิเศษของจังหวัดนีงาตะ หรือฟูกูชิมะ
ฮอยกอดภูยอดรวย

ฮอยกอดภูยอดรวย เป็นซิงเกิลที่สองของนักร้องหมอลำ จิตรฉรีญา บุญธรรม หนึ่งในสมาชิกวงประถมบันเทิงศิลป์ เพลงนี้ถูกเผยแพร่บนยูทูบในเดือนกันยายน พ.ศ. 2566 ประพันธ์เนื้อร้อง-ทำนองโดยบิ๊ก ภูมารินทร์ และเรียบเรียงโดยบุญหลง มงคลพร
เนื้อหา.
เนื้อหาเพลงเกี่ยวกับหญิงสาวชาวอำเภอศรีเมืองใหม่ จังหวัดอุบลราชธานี ที่ผิดหวังรักจากชายหนุ่มในพื้นที่อำเภอเขมราฐซึ่งเคยให้สัญญากับหญิงสาวว่าจะกลับมาหา แต่เมื่อหญิงสาวรอคอยนานแรมปีกลับไม่พบชายหนุ่มจากอำเภอเขมราฐอีกเลย แต่หญิงสาวรายดังกล่าวยังคงรอคอยชายหนุ่มที่ตนรักเสมอ
ลมพานพัดต้อง ลัดตามคลองภูลานภูรี
ดังมาวีวี่ น้องรอพี่ที่ภูยอดรวย
สาวศรีเมืองใหม่ น้ำตาไหลลงแก้มย้วยย้วย
วอนปู่นาคดำดลช่วย ให้อ้ายนั้นอ่วย หัวใจคืนมา
เสียงกาเหว่าเว้าวอน ใจฮำฮอนปวดร้าวในทรวง
พระอาทิตย์ส่องแสงมาเต็มดวง น้องเป็นห่วงคนที่เคยสัญญา
พี่จ๋าสัญญาเมื่อปีกลาย นัดไว้แล้วทำไมไม่มา
ได้ยินเสียงวิหคนกกา พร่ำเพ้อหาเหมือนวาจาสั่งคำ
มองดูฟ้าภูเขาหน่วยใหญ่ น้องมานั่งให้หวนพ้อคนึง
ตันครึงหนึงไม้ป่าพนาวรรณ อ้ายบ่หันอ่วยใจคืนโค้ง
ลงหินคล้อยก้อนน้อยก้อนใหญ่
หย่างหาส่องอ้าย แนมได้กะบ่เห็น
เหงื่อกระเซ็นไหลเต็มกายา
ทั้งน้ำตาไหลอาบรินลง
คิดฮอดเด้ ฮอยกอดเคยบรรจง
โอบแขนนวลอนงค์ เดินดูดงพงไพร
กราบไหว้องค์หลวงพ่อยอดรวย
ให้ท่านช่วยความรักเรายืนยาว อุกใจเด้
ความฮักมาล่มถ่าวย้อนผู้บ่าวเขมราฐใจดำ
อ้ายบ่จำเลยบ้อสัญญา
นัดน้องมาครบรอบหนึ่งปี
อ้ายเอ๋ยส่างมามิดชีรี่
สายลมวีวี่ น้องนี้ยังเฝ้ารอคอย
พออยากป้อยเอิ้นหงเอิ้นห่า
วาจาบ่แน่นปานแป้นแผนผู หรือไปยู้สาวอื่นทางไกล
ทุกข์หัวใจหลายเด้ทางน้อง ลมดีต้องดังมาว่อยว่อย
ว่าละว่าวอยวอยใจม้อยละแม่ง แมงอีแฮ่งฮ้องลมต้องหน่วยใจ
อยู่ไหนน้องร้องเสียงส่ง ลัดตามดงตามป่าตามดอน
ข้ามภูเขาเหลาผา ผู้แก้มป่าล่าให้คืนมาแหน่ถ่อน
มากอดหอมแก้มอ่อนอ่อน มากอดหอมแก้มอ่อนอ่อน
ให้คนออนซอนอ้ายเคยดอมดม
สายลมโตนภูดังต่าม สายลมโตนภูดังต่าม
ก้ำภูขามบ้านอ้ายเนานั่ง
เสียงเอิ้นสั่งนำลมเยิ้นเยิ้น เยิ้นเยอะเยิ้นเยอะเยิ้นเยอะ
เยิ้นเยอะเยิ้นเยอะกะเยิ้นเยอะเยิ้นเยิ้น
เยิ้นเยอะเยิ้นเยอะเยิ้นเยิ้น
ได้ยินเอิ้นแหน่บ่น้อ น้องมารอพี่ชายคือเก่า
ฮักสองเฮาอย่าให้เพม้าง
ให้คืนมาทางศรีเมืองเด้อ ศรีเมืองเด้อ
ความสำเร็จ.
"ฮอยกอดภูยอดรวย" มียอดการเข้าชมในยูทูบถึง 7,000,000 ครั้งภายในหนึ่งเดือน ทั้งยังแพร่กระจายในติ๊กต๊อกจนเกิดแฮชแท็ก "#เยิ้นเยอะเยิ้นเยอะเยิ้นเยิ้น" ที่ถูกใช้ในติ๊กต๊อกร่วม 600,000 ครั้ง นอกจากนี้ยังติดชาร์ตอันดับ 9 ของ Top 10 Thai Country ซึ่งจัดโดยบิลล์บอร์ดในประเทศไทย ประจำวันที่ 11 ธันวาคม พ.ศ. 2566 ส่งผลให้เพลงนี้เป็นเพลงที่สร้างชื่อเสียงมากที่สุดของจิตรฉรีญา ทั้งนี้ยังสร้างชื่อเสียงให้กับผู้ประพันธ์เพลงซึ่งได้รับคำชื่นชมเป็นอย่างมาก รวมถึงสลา คุณวุฒิ ศิลปินแห่งชาติ สาขาศิลปะการแสดง พ.ศ. 2564 ซึ่งได้ชื่นชมผู้ประพันธ์เพลงนี้เช่นกัน
ณ วันที่ 8 มกราคม พ.ศ. 2567 เพลงนี้มียอดการเข้าชมในยูทูบทั้งสิ้น 24,586,852 ครั้ง
ข้อขัดแย้ง.
ในปลายปี พ.ศ. 2566 เพลงนี้เกิดกระแสวิพากษ์วิจารณ์ในยูทูบ เมื่อผู้ใช้ยูทูบรายหนึ่งได้แสดงความคิดเห็นขอให้ลบบทเพลงนี้ออกจากยูทูบเนื่องจากมีบางท่อนของบทเพลงที่มีคำคล้ายชื่อบิดาของผู้แสดงความคิดเห็น อย่างไรก็ตามจิตรฉรีญามิได้ลบเพลงนี้ตามที่ถูกคัดค้านแต่อย่างใด
โทกูซังฮิง

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โทกูซังฮิง (; โรมาจิ: "Tokusanhin") เป็นคำศัพท์ในภาษาญี่ปุ่นที่ใช้เรียกผลิตภัณฑ์อาหารพิเศษที่เกี่ยวข้องกับท้องถิ่นญี่ปุ่นโดยเฉพาะ "โทกูซังฮิง"มักจัดอยู่ใน"เอกิเบ็ง" (ข้าวกล่องรถไฟ) หรือบรรจุเป็น"โอมิยาเงะ" (ของที่ระลึก)
โทกูซังฮิงเป็นหมวดหมู่หนึ่งของเมบุตสึหรือของดีประจำท้องถิ่น
เครื่องในหมูเสียบไม้พม่า

เครื่องในหมูเสียบไม้พม่า หรือ แวะต้าโดะโท่ ([wɛʔθádoʊ̯ʔtʰó]; #เปลี่ยนทาง) ในประเทศไทยเป็นที่รู้จักในชื่อ หมูจุ่มพม่า หรือ หมูซีอิ๊วเสียบไม้ คือเครื่องในหมูหั่นเป็นชิ้นเสียบด้วยไม้ตุ๋นในน้ำแกงซีอิ๊ว เคียงด้วยน้ำจิ้ม กระเทียม และพริกสด เป็นอาหารข้างทางที่ได้รับความนิยมของประเทศพม่า มีลักษณะใกล้เคียงกับกวยจั๊บของประเทศไทย และเซ็กบาของประเทศอินโดนีเซีย
อาหารชนิดนี้เกิดขึ้นครั้งแรกที่ย่านคนจีนในกรุงย่างกุ้ง ก่อนแพร่หลายไปตามหัวเมืองอื่น มีหลักฐานอ้างอิงถึงการดำรงอยู่ของอาหารชนิดนี้ ปรากฏในการ์ตูนซึ่งเขียนโดยบะจ้าน  เมื่อ พ.ศ. 2484 ร้านค้าที่จำหน่ายแวะต้าโดะโท่จะถูกรายล้อมด้วยลูกค้าที่นั่งล้อมวงตามธรรมเนียมร้านอาหารข้างถนนของพม่า โดยจะรับประทานเครื่องในหมูเสียบไม้เคียงกับน้ำซุป น้ำจิ้ม พริกสด และกระเทียม ในประเทศไทยสามารถพบอาหารชนิดนี้ได้ในชุมชนชาวพม่า เช่น อำเภอสังขละบุรี จังหวัดกาญจนบุรี อำเภอแม่สอด จังหวัดตาก อำเภอสองพี่น้อง จังหวัดสุพรรณบุรี และเขตบางบอน กรุงเทพมหานคร
แวะต้าโดะโท่ มีวัตถุดิบหลักคือเครื่องในหมูหั่นชิ้นเสียบไม้ ได้แก่ ตับ หัวใจ ไส้ ไต ม้าม ปอด รวมไปถึงหนังหมู หูหมู กระดูกอ่อน และลิ้น โดยต้องนำวัตถุดิบเหล่านี้ไปต้มให้สุกในกระทะใบบัวเสียก่อน จากนั้นจึงนำเครื่องในหมูเสียบไม้ไปตุ๋นกับน้ำแกงซึ่งทำจากซีอิ๊ว อ้อย ผงเครื่องเทศ ใบกระวาน ขิง ซอสหอยนางรม และสมุนไพรต่าง ๆ เช่น สะระแหน่ ตะไคร้ ผักชี และโหระพา เพื่อดับคาว
คาเฟ่หมีขั้วโลก

คาเฟ่หมีขั้วโลก (; โรมาจิ: "Shirokuma Cafe") เป็นซีรีส์มังงะญี่ปุ่น แต่งเรื่องและวาดภาพโดยอะโลฮา ฮิงะ เรื่องราวเกี่ยวกับชีวิตประจำวันของกลุ่มสัตว์ที่อยู่ร่วมกับมนุษย์ที่คาเฟ่ที่ดำเนินการโดยหมีขั้วโลก อนิเมะดัดแปลงผลิตโดยสตูดิโอปิเอโร ออกอากาศที่ประเทศญี่ปุ่นระหว่างเดือนเมษายน พ.ศ. 2555 ถึงมีนาคม พ.ศ. 2556 และออกอากาศคู่ขนานทั่วโลกทางครันชีโรล ซีรีส์อนิเมะมีรูปแบบพากย์เสียงภาษาไทยฉายทางช่องทางการของป็อบส์ในเว็บไซต์ยูทูบ
ให้เสียงโดย: ทากาฮิโระ ซากูราอิ (ญี่ปุ่น), รุจิระ ขจีเจริญ (ไทย)
#เปลี่ยนทาง 
#เปลี่ยนทาง
องค์การวัฒนธรรมและสารัตถะเกาหลี

องค์การวัฒนธรรมและสารัตถะเกาหลี  เป็นหน่วยงานรัฐบาลของเกาหลีใต้ซึ่งอยู่ภายใต้การดูแลของกระทรวงวัฒนธรรมกีฬาและการท่องเที่ยว และมีหน้าที่ดูแลเนื้อหาทางวัฒนธรรม ในฐานะส่วนหนึ่งของความร่วมมือกับธนาคารเพื่อการส่งออกและนำเข้าแห่งเกาหลี หน่วยงานดังกล่าวให้สินเชื่อแก่บริษัทขนาดเล็กที่ผลิตผลงานทางวัฒนธรรม เช่น รายการโทรทัศน์ ภาพยนตร์ เกม และซีรีส์แอนิเมชัน มีสำนักงานในหลายประเทศ เช่น สหรัฐอเมริกา ฝรั่งเศส จีน ญี่ปุ่น อินโดนีเซีย และเวียดนาม
ประวัติ.
องค์การวัฒนธรรมและสารัตถะเกาหลีก่อตั้งขึ้นในช่วงปี ค.ศ. 1978–2009 จากการรวมหน่วยงานของรัฐบาลเกาหลีใต้หลายแห่งเข้าด้วยกัน เช่น สถาบันกระจายเสียงแห่งเกาหลี สํานักงานอุตสาหกรรมเกมเกาหลี และ the Culture Content and Agency
ระหว่างปี ค.ศ. 1986–2013 องค์การได้ร่วมมือกับสถาบันคิงเซจง (ซึ่งเป็นสถาบันที่ได้รับการสนับสนุนจากรัฐในการสอนภาษาเกาหลี) เพื่อนำกระแสเกาหลีเข้ามาเป็นส่วนหนึ่งของชั้นเรียนภาษาเกาหลี
วัดพังยาง

วัดพังยาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพังยาง อำเภอระโนด จังหวัดสงขลา
สำนักงานพระพุทธศาสนาแห่งชาติระบุว่าวัดพังยางตั้งวัดเมื่อ พ.ศ. 1380 ได้รับพระราชทานวิสุงคามสีมาเมื่อ พ.ศ. 2501 และปรากฏชื่อในแผนที่ภาพกัลปนาวัดหัวเมืองพัทลุง ซึ่งเขียนขึ้นในรัชสมัยของสมเด็จพระนารายณ์มหาราช ปรากฏชื่อว่า วัดพังยางตีนท่า และ วัดพังยางขุนคลองพลสาร และเมื่อพิจารณาหลักฐานจากภาพในแผนที่แล้ว จะเห็นได้ว่าวัดพังยางในปัจจุบันน่าจะเป็นวัดพังยางขุนคลองพลสารมากกว่า เนื่องจากภาพเจดีย์ตรงกับภาพในพระกัลปนาวัด วัดพังยางเคยเป็นส่วนหนึ่งของชุมชนโบราณคูน้ำคันดินที่เรียกว่า "ชุมชนโบราณพังยาง" จากรูปแบบศิลปกรรมยืนยันว่า ณ ที่นี้เคยเป็นวัดสำคัญในสมัยกรุงศรีอยุธยา
โบราณสถานที่สำคัญ ได้แก่ เจดีย์ตั้งอยู่หน้าวิหาร 2 องค์ เป็นเจดีย์ก่อด้วยอิฐถือปูน ลักษณะเป็นเจดีย์ทรงระฆังตั้งอยู่บนฐานสี่เหลี่ยมฐานเป็นรูปสี่เหลี่ยมจัตุรัส กว้างยาวประมาณ 4 เมตร ปัจจุบันปูนปั้นฉาบผิวหลุดกะเทาะจนเกือบหมด กรมศิลปากรบูรณะเมื่อ พ.ศ. 2556 ที่หน้าวัดยังมีต้นยางอายุราว 300 ปี ต้นใหญ่สุดประมาณ สองคนครึ่งโอบ คือ ประมาณ 500 เซนติเมตร
เมตามอน

เมตามอน , (; โรมาจิ: "Metamon") เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก สร้างโดยเค็ง ซูงิโมริ เปิดตัวครั้งแรกในวิดิโอเกม โปเกมอน เรด และ กรีน
คนเก็บฟืน (คัมภีร์ไบเบิล)

ในหนังสือกันดารวิถี 15:32-36 คนเก็บฟืน ("Mekosheish" หรือ מקושש עצים, "Mekosheish Eitzim") เป็นชาวอิสราเอลนิรนามผู้ละเมิดวันสะบาโตโดยการไปเก็บฟืนในวันสะบาโตในช่วงที่ชาวอิสราเอลอยู่ในถิ่นทุรกันดาร ชาวอิสราเอลคนอื่น ๆ เห็นจึงพาคนผู้นี้ไปอยู่ต่อหน้าโมเสส อาโรน และชุมนุมชนเพื่อพิพากษา คนผู้นี้ถูกคุมขังไว้ก่อนเพราะยังไม่รู้ว่าในกรณีดังกล่าวควรลงโทษอย่างไร ภายหลังด้วยบัญชีของพระเจ้าถึงโมเสส คนผู้นี้จึงถูกประหารด้วยการปาหินจนตายภายนอกค่าย
ในคัมภีร์ฮีบรู.
ความเกี่ยวกับคนเก็บฟืนที่ละเมิดวันสะบาโตอยู่ในหนังสือกันดารวิถี:
<templatestyles src="แม่แบบ:คำพูด/style.css" />ขณะที่คนอิสราเอลอยู่ในถิ่นทุรกันดาร พวกเขาพบชายคนหนึ่งไปเก็บฟืนในวันสะบาโต พวกที่พบเขาเก็บฟืนก็พาเขามาหาโมเสส อาโรน และชุมนุมชนทั้งหมด เขาจึงขังคนนั้นไว้ เพราะยังไม่รู้ว่าจะทำกับเขาอย่างไร แล้วพระยาห์เวห์ตรัสกับโมเสสว่า "ชายคนนั้นจะต้องถูกลงโทษถึงตาย ชุมนุมชนทั้งหมดต้องเอาหินขว้างเขาให้ตายที่นอกค่าย" ชุมนุมชนทั้งหมดจึงพาเขามาที่นอกค่าย และเอาหินขว้างเขาจนตาย ตามที่พระยาห์เวห์ทรงบัญชาโมเสส
เนื้อนางเพา

เนื้อนางเพา เป็นอาหารไทยโบราณชนิดหนึ่ง คือเป็นเนื้อย่างราดน้ำราดที่มีลักษณะข้นอย่างแกงกินเคียงกับไข่แดงเค็ม และเป็นกับแกล้มสุราอย่างหนึ่ง สันนิษฐานว่าเดิมคงเป็นอาหารของชาวไทยเชื้อสายเปอร์เซีย แต่ก็ยังไม่มีที่มาชัดเจน ชื่ออาหารนี้ยังเป็นปริศนา วันดี ณ สงขลา ผู้เชี่ยวชาญด้านอาหาร ให้คำอธิบายว่า "เพา" แปลว่า "ส่วย" และมีการผูกนามอาหารชนิดนี้เข้ากับวรรณกรรมพื้นบ้านเรื่อง "นางสิบสอง" ซึ่งมีตัวละครหนึ่งชื่อนางเภา
โดยเนื้อหาที่ผูกกับวรรณกรรมพื้นบ้านเรื่อง "นางสิบสอง" ระบุว่า มีหญิงสาวสิบสองคนเข้าเป็นลูกเลี้ยงของนางยักษ์ แต่เมื่อหญิงสาวเหล่านี้ทราบว่าแม่เลี้ยงเป็นยักษ์ก็พากันหลบหนี ทำให้นางยักษ์ทั้งรักทั้งแค้นจึงจับนางทั้งสิบสองคนที่กำลังตั้งครรภ์ไปไว้ในถ้ำพร้อมกับควักลูกตาออก เหลือแต่นางเภาที่นางยักษ์ควักลูกตาออกเพียงข้างเดียว เพราะนางยักษ์รักนางเภากว่าลูกคนอื่น นางเภาจึงรับหน้าที่หุงหาอาหารให้พี่ ๆ ได้รับประทาน แต่ลูก ๆ เหล่าพี่สาวของนางเภากลับเป็นทารกตายคลอดจำนวน 11 คน นางเภาจึงแบ่งเนื้อทารกออกเป็น 12 กอง ทยอยนำมาปรุงเป็นอาหารให้พี่สาวประทังชีวิต ขณะที่นางเภาได้ลอบคลอดบุตรมาคนหนึ่งชื่อว่า "รถเสน" ซึ่งมีชีวิตรอดและเติบโตอยู่ในถ้ำ ไม่ถูกนำไปปรุงเป็นอาหารของป้า ๆ จึงคาดว่าอาหาร "เนื้อนางเพา" นี้ คงเป็นเนื้อสำหรับทำอาหารกองที่ 12 ที่นางเภาปรุงเป็นยำเนื้อหลอกให้เหล่าพี่สาวได้รับประทานโดยคิดว่าเป็นเนื้อของลูกนางเภา
ส่วนขั้นตอนการทำเนื้อนางเพา เริ่มจากการนำเนื้อวัว (หรือหมู) หมักกะทิและเกลือห่อใบตองไปย่างไฟ แล้วนำมาหั่นเป็นชิ้นบางพอคำ ส่วนน้ำราดทำจากหัวกะทิผัดกับพริกแกงคั่ว ปรุงรสด้วยน้ำปลา และน้ำตาลปี๊บ ส่วนไข่เค็ม จะต้องนำไข่ธรรมดาเอาเฉพาะไข่ขาวไปนึ่ง จากนั้นปั้นไข่แดงเค็มเป็นก้อนเล็ก ๆ วางลงบนไข่ขาว แล้วใช้แม่พิมพ์กดไข่ขาวให้มีรูปร่างสวยงามตามที่ต้องการ ตกแต่งจานด้วยไข่เค็ม แตงกวา พริกชี้ฟ้า โหระพา รับประทานคู่กับข้าวสวย หรือเป็นกับแกล้ม